
osim one kojoj se moj Gospodar smiluje. 
Gospodar moj zaista prašta i samilostan je. 
(Sura Jusuf: 53. ajet) 


POROCI JEZIKA 


Nekontrolisana upotreba jezika stvara brojne i velike 
poroke koji sprečavaju nečije napredovanje prema cilju. Ti poroci ne 
pripadaju drugim tjelesnim organima, kao na primjer stomaku, uhu 
ili oku. Pokretanje jezika uključuje sve što postoji stvarno ili kao 
mogućnost. Jezik pretače unutrašnje misli, maštanja i osjećanja u 
riječi. Djelovanja ostalih organa su ograničena, dok je djelovanje 
jezika sveobuhvatno, kao i djelovanje razuma (svijesti). Djelovanje 
jezika je pod uticajem razuma, kao što je i sa druge strane razum pod 
njegovim uticajem. Riječi i izrazi izgovoreni jezikom izazivaju 
odgovarajući uticaj u razumu i stvaruju određeni dojam. Nepristojan 
i lažan govor utiče na zaključak krive slike prirode. Poroci govora su 
mnogobrojni i to je jedan naporan zadatak čovjeka da se zaštiti. Zato 
je šutnja ili svođenje govora na najnužniju mjeru zlatno pravilo. 


Neki od poroka koji pripadaju govoru su sljedeći: 


Čovjek ne bi trebao trošiti vrijeme na bespotreban govor. 
Svaki momenat nečijeg života bi trebao biti posvećen razmišljanju ili 
ibadetu. Fizičko liječenje govorljivosti sastoji se od njegovog kon- 
trolisanja sa povlačenjem u osamljenost ili stavljanjem malog 
karnenčića u usta. 


Izgovaranje nemoralnih riječi, krajnje nepristojnih riječi, 
ismijavajuće šale, psovanje, proklinjanje i slične poroke treba 

izbjegavati. Ne treba se služiti protivrječjem, osporavanjem i 
svađom. Niko ne treba da radoznalo zaviruje u tajne drugih. Ne treba 
davati lažna obećanja jer ona izobličavaju i pomračuju dušu. 


Laž u govoru je težak grijeh. Ali je dozvoljivo u izvanrednim 
slučajevima kada je krajnji cilj dobar, npr. zaštita muslimanskih 
muhadžira od tirana, uspostavljanje sretnih odnosa između muža i 
žene, ili izmirivanje dva muslimana. U svim drugim slučajevima laž 
je strogo zabranjena. U slučajevima kada se istina i laž pojave sa 
istim pravima, prethodno (navedeni principi) mora biti usvojena 
istinoljubivost. Izuzev u ozbiljno izvanrednim slučajevima, laž je 
nemoralna a istinoljubivost naređena. 


Ogovaranje (gibet) se sastoji od govora o drugoj osobi na 
takav način da, ako bi on to čuo, njegova osjećanja bi bila 
povrijeđena. To je gore od bluda (preljube). Onaj koji to čini hrani se 
tijelom svoga mrtvog brata. Tvrdnja može biti istinita, ali i pored 
toga to je ogovaranje. 


Različiti oblici ogovaranja su: govorenje o fizičkim 
mahanama drugog, niskom porijeklu, lošim osobinama, lošim 
navikama, itd. Ogovaranje se ne čini samo jezikom, već isto tako 
manirima, kretnjama ili pisanjem. 


Sumnja je isto tako od ogovaranja, jer loše misliti o nekome 
nije zakonito (dozvoljeno). Bilo koja misao o osobi koja teži da je 
ponizi 1 koja nije stvarno zasnovana na sigurnim dokazima, mora se 
uzeti kao šejtanska. Uzroci ogovaranja su mnogi, a neki od njih su: 


(1) Ljutnja, 

(2) Traženje zadovoljstva drugih, 

(03) Samoodbrana ili samoopravdanje tj. kada se osoba 
optužena za zločin pokušava osloboditi krivice 
prebacujući je nekom drugom, 

(4) Samo-slavljenje (pripisivanje slave samom sebi). 
Ponekada neko pronalazi grešku kod druge osobe sa 

65) 
(6) 
(7) 


(8) 


ciljem da prešutno pohvali sam sebe ili neko može da 
optuži neku osobu za neznanje sa ciljem da oglasi 
(istakne) svoje lično znanje, 

Zavist, 

Osjećanje zadovoljstva nečijom nesrećom, 

Nehajno (neozbiljno) iznošenje imena osobe koja je 
počinila grešku, 

Ljutnja radi Božijeg zadovoljstva, kad neko izrazi 
svoju ljutnju prema nečijem grijehu, i spomene 
njegovo ime dok izražava svoju ljutnju. Ova vrsta 
srditosti treba da bude izražena bez spominjanja 
imena osobe, jer će se u protivnom izjednačiti sa 
ogovaranjem. 


Ali postoji nekoliko izuzetnih slučajeva kada je ogovaranje 
dozvoljeno. Takvi izuzetni slučajevi su: 


(1) 


(2) 
(3) 


Može se ogovarati onoga koji radi loše, protiv nečije 
lične sigurnosti i sigurnosti javnosti od zakonskih 
autoriteta, npr. kralj, sudija, imam, šejh. 

Neko može iznijeti nečiju grešku u cilju da (ga) 
spriječi od slijeđenja lošeg puta. 

Potlačeni (oštećeni) može doznati mišljenje advokata 
protiv onoga koji radi zlo. 


Nemimet je također vrsta ogovaranja, to je Širenje 
pogrešnih glasina, prenošenje riječi nekih osoba drugima kroz 
riječi, kretnje, pisanje i djelovanje na način koji je štetan za ljude. 


Ulagivanje (laskanje) ili preuveličavanje zasluga ili 
vrijednosti neke osobe proizvodi šest zala, četiri za onoga koji 
laska i dva za onoga kojem se laska. Onaj koji laska je općenito 
sklon zlu, govorljivosti, laži, dvoličnosti i zadovoljavanju tiranina; 
onaj kome se laska postaje ponosan i nemaran prema popravljanju 
i oplemenjivanju samog sebe. 


Samo-hvalisavost je također loša osobina i zbog toga je 
zabranjena. Ali, učitelj može opisati svoje vrline tako da njegovi 
učenici i sljedbenici budu ohrabreni da ga slijede. 


POROCI KOJI PRIPADAJU SRDŽBI (GADAB) 


(Nasrtljivo zalaganje ili samoodbrana) 


Allah (dž.š.) je obdario čovjeka instiktom (nagonom) za 
samozalaganje da bi se zaštitio od spoljnih i unutrašnjih uslova koji 
teže da ga unište. Ova obdarenost je suštinska za čovjeka. Ali ona 
mora biti pod kontrolom religije (vjere) i vođena razumom u 
umjerenost, a sve u cilju da bi postala vrlina. Nedostatak ili 
pretjeranost samozalaganja čine čovjeka neuravnoteženim. Osoba 
koja nema samozalaganja nema ni samopoštovanja. Potcjenjuje ga 
kako visoko tako i nisko. Međutim, jedan čovjek koji pretjeruje u 
samozalaganju gubi samokontrolu i zbog toga je nemoćan da 
razlikuje dobro od zla. 


Pretjerano samozalaganje može se izroditi u ljutnju (gnjev), 
zlobu, zavist, imitiranje, ponos ili taštinu. Takav čovjek je izazvan na 
ljutnju prema osobi koja mu prijeti da ga liši predmeta njegovih 
želja. Ljut čovjek želi da uništi onoga što mu se protivi 1 teži da mu 
se osveti. Predmeti čije lišavanje izazivaju ljutnju su: 


(a) potrebe; kao hrana, prebivalište, itd. 

(b) luksuz (raskoš), tj. stvari koje se žele zbog običaja ili 
navika kao blagostanje i bogatstvo; i 

(c) posebni zahtijevi koji su potrebni nekim osobama ali 
nisu drugima. Ljutnju koja je vezana (iskazana) za 

ugodnosti i za posebne zahtjeve treba iskorjeniti. U 
odnosu na potrebe ona može i mora biti iskazana 
samo do umjerenosti. 


Uzvraćanje na zlo - zlom, nije dozvoljeno ni u kakvim 
okolnostima. Potlačenom (oštećenom) je naravno dozvoljena 
odmazda da bi nadoknadio nanesenu mu štetu, ali ne i 
prekoračivanje nanesene mu štete, ali je oprost bolji od odmazde, jer 
za čovjeka nije moguće da procijeni u potpunosti tačno štetu koja 
mu je nanesena 1 štetu koju namiruje. 


Kada neko nije u stanju da da oduška svojoj ljutnji ona se 
pretvara u zlobu (mržnju) prema drugoj osobi. Najniži stepen zlobe 
(mržnje) pokazuje se kroz nezadovoljstvo sa drugim čovjekom, izb- 
jegavanju vršenja ibadeta sa njim i izbjegavanju njegovog vođenja 
pravim putem. Sve ovo degradira (smanjuje stepen) zlobnog čovjeka 
u Allahovim (dž.š.) očima, premda on aktualno nije griješnik. Zbog 
toga, osoba ne bi trebala da iskazuje svoju odbojnost prema nekome, 
ili da pokuša zazirati od nekoga čijem se ponašanju ima šta 
zamjeriti. Radije bi morao biti pristojniji u odnosu prema osobi koju 
želi da učini boljom. 


Najgori stepen zlobe je zavist. Ako čovjek ne posjeduje 
nešto poželjno što posjeduju drugi, on doživljava ili zavist (hased) 
ili nastojanje da nekoga oponaša ili nadmaši (hibta). U prvom 
slučaju za njega je nezadovoljstvo što željenu stvar posjeduje druga 
osoba i on želi da je ovaj izgubi. U drugom slučaju, posjedovanje 
takve stvari od strane druge osobe nije nezadovoljstvo za njega, niti 
je njegova želja da ovaj tu stvar izgubi. On samo želi da je sam 
posjeduje. 


Kontrolisanje samozalaganja vodi vrlinama kao što su 
suzdržljivost, opraštanje, blagost itd. Suzdržljivost se razvija 
savlađivanjem ljutnje. Preporučljivo je suzdržavati se sve dok ne 
ostane ni jedna prilika za osvetu i oprostiti kada takvo stanje 
nastane. Opraštanje ('afv) je veoma pohvalno. Ako neko prethodi 

nečijem pravu da udovolji Allahu (dž.š.), on će dobiti na časti na 
Dan suđenja. Blagost (rifk) je suprotna od strogosti. Strogost je 
nužna u izuzetno posebnim okolnostima ali kako je ljudska priroda 
podložna pretjerivanju savjetuje se da se postupa s blagošću. 


El Gazali je formulisao sistem vjerskih vježbi za 
obuzdavanje pretjeranog samozalaganja u saglasnosti sa etičkim 
principima: pokušaj da upoznaš zlo onakvo kakvo je zaista. Shvati, 
na primjer, da nije ispravno smatrati ljutnju hrabrošću. Potraži njen 
uzrok i ukloni ga. Ljutnja se iskazuje prema gubitku željenog 
predmeta. Međutim, taj gubitak predmeta je bio određen od Allaha 
(dž.š.). Ljutnja je iskušenje uzrokovano od strane šejtana. Radi toga, 
ne smije se voljeti ni jedna stvar tako mnogo da njeno gubljenje 
može izazvati kod čovjeka ljutnju. I radi toga što je Allah (dž.š.) 
onaj koji određuje gubitak nekog predmeta, ko može biti u ljutnji sa 
Njim. A kako je uzrok iskušenja šejtan, ljutnja mora biti savladana. 
Da bi neko savladao srdžbu (ljutnju) treba da se smiri. Znanje i 
praksa će iskorjeniti zlo. Shvati da Allah (dž.š.) ne voli ljutnju, jer je 
sve od Allaha (dž.š.), pa na koga onda treba biti ljut? Pomisli na 
Božiju kaznu kada si ljut. Božija moć nad čovjekom je mnogo veća 
od one čovjekove nad čovjekom. Allah (dž.š.) ti može oprostiti, ako 
ti oprostiš drugima. Razmisli o onome što su Allah (dž.š.) i Njegov 
Poslanik rekli protiv ljutnje. Zar nije glupost dati prednost svojoj 
želji iznad Allahove (dž.š.) želje (volje)? 


Krajnje čovjekovo boravište je mezarska jama. Sadašnji 
svijet je samo prolaz. Sa ovog svijeta čovjek mora ponijeti samo 
ono što mu je neophodno za budući. Nepotrebne stvari će biti teret 
za njega. Odrekni ih se i njihov gubitak neće izazvati ljutnju. 
Razmisli o posljedicama svoje ljutnje prema svima onima koji su 
povezani sa tobom. I opet, razmisli o nevoljama i teškoćama koje 
ćeš stvoriti na svijetu svojom ljutnjom. Predmet tvoje ljutnje će 
postati tvoj neprijatelj. 


Razmisli o izrazu nezadovoljstva na licu protivnika i shvati da 
i ti kada si ljut izgledaš tako ružno kao i on. Pokušaj da zamisliš izraz 

lica učenog čovjeka, mudrog čovjeka, i poslanika. Pomisli na divne 
posljedice opraštanja i uzdržavanja. 


Što se tiče zavisti, pokušaj da shvatiš da je to štetno za tebe, 
kako ovdje, tako i na drugom svijetu. Duhovna šteta izazvana 
zavišću je ta što je čovjek nezadovoljan Allahom (dž.š.) tj. sa onim 
što je on dao drugim osobama. Ovosvjetska šteta je ta što on ne zna 
za odmor. Nasuprot tome, onaj kojem se zavidi ima dvostruku korist. 


Da bi izbjegao ismijavanje drugih, misli o tome da to nije 
dobro i da si sam odgovoran ako budeš ismijavan. Da bi izbjegao 
pohlepu za bogatstvom pokušaj da budeš zadovoljan sa onim što ti je 
nužno (potrebno), tako da stekneš slobodu od poniženog stanja u 
potrebi. Najbolji metod za oslobađanje od gore nabrojanih zala je da 
se počnu praktikovati vrline koje su suprotne ovim stanjima. 
Suzdržljivost, blagost, opraštanje i skromnost će nadvladati različite 
forme zala samozalaganja. Angažuj se na vjerskoj praksi i pridržavaj 
je se tako da ne ostane vremena za vršenje loših dijela. 

PONOS', TAŠTINA/, LJ UBAV ZA BOGATSIVOM 
I LJUBAV ZA POLOZAJEM 


Ljutnja, zloba, zavist, imitiranje i nastojanje da se neko 
nadmaši, probude se u čovjeku kada on nije u posjedu onoga što 
želi. Ponos i taština, sa druge strane, se javljaju kada čovjek 
obezbjedi te predmete. Ponos je osjećaj nadmoćnosti nad drugima, a 
taština je divljenje samom sebi. 


Ponos može biti subjektivan i objektivan. Subjektivan ponos 
je nečiji običaj, a objektivni ponos je akcija koja ishodi iz ovog 
običaja. Smatrajući sebe nadmoćnijim nad ostalim, neko osjeća 
zadovoljstvo i sklon je da bude hvaljen. Čak i učeni ljudi, oni koji 
mnogo ibadete i koji su privrženi vjeri rijetko su oslobođeni od 
toga. Postoje dva zla koja su posljedica ponosa: odbijanje 
prihvatanja istine i preziranje druženja. Najgori oblik ponosa je onaj 
koji ne dozvoljava nekome da stekne znanje i da prihvati istinu. 
Bilo je ponosnih ljudi kao Faraon i Nemrud koji su izazivali Allaha 
(dž.š.) 1 odbijali da priznaju poslanike. Njihov ponos je posljedica 
neukosti i buntovništva. Kao posljedica krajnje taštine je 
neposlušnost Božijim zapovjedima zbog čega tašt čovjek kada čuje 
istinu od drugog čovjeka, ne prihvata je, zbog svog ponosa i počinje 


! Izvor ponosa je kibur; može biti pozitivan - ako je kod mu'mina i 
negativan - kod ostalih ljudi, u relaciji vjerkih odnosa. 


2 Samolsticanje, samoljublje, narcizam - temelj ovoga je kibur. 

da joj se suprostavlja. Obično, ponosan a tašt čovjek smatra sebe 
nadmoćnijim od drugih i gleda na ljude sa visine. Ova vrsta ponosa 
je, u svakom slučaju, veoma loša. Stvarni ponos, veličina i čast pri- 
padaju samo Allahu (dž.š.); pripisujući ih sebi čovjek pokušava 
izjednačiti sebe sa Allahom (dž.š.) i tako Ga uvrijediti. 


Samo onaj čovjek koji vjeruje da ima neke kvalitete 
savršenstva smatra sebe nadmoćnijim od ostalih. Savršenost može 
biti vjerska i svjetska. Učen čovjek je veoma sklon da osjeća ponos. 
On potcjenjuje druge 1 očekuje počast od svakoga. Oni koji ibadete i 
koji su dosljedni u tome stvaraju jedan utisak u svijesti ljudi, oni 
očekuju da budu poštovani. Oni gledaju na sebe kao na spašene, a na 
druge kao na izgubljene. Ponos uništava u njima strah od Allaha 
(dž.š.) i čini njihovo djelovanje jalovim. Taj ponos se ispoljava u 
njihovim riječima i djelima, ponekad samo u djelima. 


Postoji pet vrsta svjetovne savršenosti, čije posjedovanje 
uzrokuje ponos: 


rodoslov, 

ljepota, 

snaga, 

bogatstvo i 

broj rodbine i prijatelja. 


SARE EL loma 


Postoje tri uzroka ponosa: 


- Jedan uzrok je u čovjeku koji je ponosan. 

- Drugi uzrok je u položaju prema drugoj osobi u 
odnosu prema kome je neko ponosan. 

- Treći uzrok je vezan za neki treći objekat izvan ova 
dva. 


Uzrok koji je u osobi to je ponosna taština samodivljenja. 
Kada se neko divi sam sebi zbog svoje učenosti, smatra sebe 
nadmoćnijim od ostalih. 

Uzrok koji se ispoljava u čovjekovom ponašanju prema 
drugoj, navodno podređenoj osobi, je pakost i zavist. 


A uzrok koji je izvan ova dva uzroka je dvoličnost. Tako u 
stvari postoje četiri uzroka: taština, pakost, zavist i dvoličnost. 


Ponos se pokazuje u čovjekovom ponašanju, izražavanju i 
djelovanju. Neko to može pokazati svojim licem, gledajući 
krajičkom svojih očiju, svojim glasom, načinom hoda, sjedenja ili 
govora. Neki ljudi pokazuju svoj ponos na sve ove načine, neki kroz 
neke od njih. Drugi opet pokazuju svoj ponos kroz neke od ovih 
načina a svoju poniznost kroz ostale. Tako postoje ljudi sa različitim 
navikama. Neki vole da drugi ljudi stoje pred njima i da ih služe. 
Neki ne vole da idu u džamije, tekije 1 da sreću druge, iako mogu 
naučiti neke dobre stvari od njih. Neki ne vole da drugi sjede blizu 
njih. Neki ne vole da urade ni najobičnije stvari svojim rukama. Isto 
tako, ponos i poniznost se mogu pokazivati i u (pod)nošenju. To je 
poniznost u podnošenju prebacivanja i nanošenja šteta od strane 
drugih. Poslanikov život je model (primjer) poniznosti. On se mora 
slijediti (oponašati). 


Liječenje lažnog ponosa (kibura) u poznavanju Allaha 
(dž.š.) 1 samog sebe u potpunosti će pokazati da je čovjek 
bespomoćno stvorenje, i da ponos (kibur) dolikuje samo Allahu 
(dž.š.). Treba se razmišljati o čovjekovom stvaranju. Kada neko u 
potpunosti spozna svoju ličnu prirodu, rnoraće da radi protiv djela 
koja su u suprotnosti sa ponašanjem koje uzrokuje lični ponos, sve 
dok se ne navikne na poniznost. Kvaliteti njegovih predaka ne smiju 
ga također učiniti ponosnim (kiburli), ako je sam lišen od njih. Neka 
razmisli o početku kao i o kraju svojih predaka. Ako je ponosan na 
svoju ljepotu, neka razmisli kako je pun nečistoća iznutra. Ljepota je 
prolazna. Magarac, vo ili slon su jači od čovjeka. Čak i mala bolest 
oduzme čovjeku snagu. Snaga, zato, nije stvar na koju treba biti 
ponosan. Bogatstvo, prijateljstvo i broj sluga su također nepostojane 
stvari. Lahko se gube. Bogatstvo može biti pokradeno. Prijateljstvo 
moćnog čovjeka ne može biti pouzdano. Kralj može biti zadovoljan 

sa lošim stvarima 1 postati ljut na dobre stvari. Znanje je pohvaljeno 
od Allaha (dž.š.), ali su i odgovornosti koje ono nosi velike. Čovjek 
koji zna, a zatim počini neki grijeh dobija veću kaznu nego neuk 
čovjek. Radi toga, učen čovjek treba da se boji Allaha (dž.š.) 1 ne 
treba da je ponosan na svoju učenost. 


Iako poznavanje sebe nije dovoljno da se izliječi ponos, ipak 
je neophodno da se bude svjesno stanja kibura, jer bez te svijesti 
čovjek ne bi ni pokušao da ga liječi. Postoji nekoliko pokusa kojima 
se otkriva nečiji skriveni ponos; ako se neka osoba svađa sa nekim i 
kasnije otkrije da je ovaj drugi bio u pravu, ali smatra teškoćom i 
neugodnim da prizna istinu i da se izvine protivniku, onda sigurno 
ima ponosa (kibura) kod njega. Lijek je javno priznati istinu i 
izvinuti se protivniku. Zatim, ako se čovjek nađe u društvu sa sebi 
jednakim i osjeća neugodnost da im da prednost nad samim sobom, 
on pati od ponosa. Lijek je da sjedne sa njima u poniznosti. Zatim, 
ako neko smatra neugodnim da prihvati poziv od nekog siromaha, ili 
da ode na pijacu za svog siromašnag druga, ili da donese stvari za 
svoje ukućane ili za svoje prijatelje, on je ponosan. Poniznost je 
način izmedu ponosa i sramote. Allah (dž.š.) voli umjerenost u 
djelovanju." 


Taština se odnosi na to da neko smatra ono što posjeduje 
velikim, da nema straha da ga može izgubiti i da zaboravi da je to dar 
od Allaha (dž.š.). Ako se tome doda 1 njegovo uvjerenje da on ima 
pravo prema Allahu (dž.š.) i da će time biti nagrađen na ovom 
svijetu, to se naziva zabluda (ldlal). To podrazumjeva pogrešnu 
predodžbu da on može obavezati Allaha (dž.š.) svojim djelovanjem. I 
taština 1 Idlal su preteče i uzroci ponosa (kibura). 


Taština se razlikuje od ponosa. Ponos je osjećaj nadmoćnosti 
nad ostalim ljudima.  Taština je osjećaj samodivljenja i 
+ Tekije imaju veliku prednost nad drugim ustanovama u ovom pogledu, jer 
hizmet I rad jedan za drugoga, te ljubav I poniznost jedan prema drugome, 
liječe se navedene poroke I bolesti duše. 

samoushićenja. Taština samodivljenja prouzrokuje mnoga zla. To je 
jedan od uzroka ponosa. Ali sva zla koja su prouzrokovana time, u 
području vjere su još strahovitija. Ako je neko tašt (sujetan) na svoje 
ibadete, on postaje nemaran prema njima. On ne smatra svoje grijehe 
grijesima. On se nada da će mu biti oprošteno od strane Allaha (dž.š.) 
za manje grijehe. On se ne boji Allaha (dž.š.). 


Ako je neko tašt na ispravnost svoga mišljenja, na svoja 
dijela, na svoj razum ili mudrost, time  obustavlja svoje 
napredovanje u znanju. Takav ne pita nikoga nizašta (ruši sve ispred 
sebe). 


Uzrok taštine je neukost; lijek za to je znanje.! Taština se 
ispoljava jednako; 


(a) u takvim činjenicama kao što su čovjekova snaga i 
milosrđe ili 

(b) u onim stvarima koje su iza njegove snage, kao lijep 
izgled, moć, porijeklo, itd. 


Češće, ima više taštine u prvom nego u drugom slučaju. 
Taština vjernika na njegove ibadete, taština učenog čovjeka na 
njegovu učenost, taština lijepog čovjeka na njegovu ljepotu su sve 
isprazne, jer svi ovi kvaliteti su Allahov (dž.š.) dar. 


+ Ne samo da bude znan (alim) nego I arif, tj. da spozna ono što zna, bude 
osvjedočeni poznavalac sebe I svoga Gospodara. 

POROCI KOJI PRIPADAJU LJUBAVI PREMA 
BOGATSTVU (MAL) 


Zla ovog svijeta su mnogobrojna, ali najveće od svih njih je 
ljubav prema bogatstvu (Mal). Ova ljubav je često udružena sa 
patnjom i bjedom. Njegovo pomanjkanje može dovesti do očajanja i 
nevjerovanja (kufra), a njegovo posjedovanje do razvrata i 
protivljenja. Bogatstvo, međutim, ima svoje koristi koje mogu 
dovesti do spasenja. To je pohvaljeno i u Kur'anu i u Hadisu. 


Vjerske koristi od bogatstva su očevidne. Čovjek ga može 
trošiti na ličnu, društvenu i vjersku dobrobit. Postoje tri vrste vjerskih 
šteta od bogatstva: 


ono može voditi dirktno grijehu; 

ono može dati snagu za vršenje grijeha i može 
podržati sredstva za to; 

ono može odvesti čovjeka od onoga što je dozvoljeno 
i potrebno te prema luxuzu a zatim ga postepeno 
odvodi do onoga što je zabranjeno. 


Ljubav 1 briga za bogatstvo često dovede čovjeka do toga da 
zaboravi na Allaha (dž.š.). Lijek za to je da čovjek potroši svo svoje 
bogatstvo za korist svoje zajednice, osim onoga što je bitno za 
održavanje njegova života 1 mir razuma (savjesti). 


Škrtost znači nedostatak ili nemanje sklonosti da se troši na 
stvari koje su postavljene kao dužnosti, odbijajući da troši neznatnu 

sumu na druge ljude i njihove potrebe i patnje. Nekoliko faktora 
određuje granice čovjekovih dužnosti, kao što su položaj samog 
čovjeka, osobe iz njegove okoline npr. rodbine, komšije, prijatelji, 
okolnosti i tako dalje. Ali u svim ovim prilikama konačni sudija je 
čovjekov razum. Kada čovjek troši na obaveze koje su mu 
postavljene kao njegove dužnosti, on nije škrt. U darežljive spada 
kada troši preko granica dužnosti sa punim raspoloženjem, 1 bez 
misli u kojima očekuje vraćanje toga od bilo kojeg čovjeka, u bilo 
kojem obliku. U najveći oblik darežljivosti spadaju razni stepeni 
samopožrtvovanja (samoodricanja). Najgori oblik škrtosti (pohlepe) 
podrazumjeva nedostatak trošenja čak i na samog sebe uprkos 
najnužnijih potreba, jer se ne želi rastaviti od para (novca). 


Neprekidno razmišljanje o svrsi bogatsva, o smrti, i O 
potrebi Allaha (dž.š.) za čovjeka i za njegovu djecu, da požuri da 
potroši novac za sevap kada se za to ukaže prilika, 1 tjeranje 
(proganjanje) svih loših misli i protivljenja su lijekovi za pohlepu i 
škrtost. 


Učeni ljudi se razilaze oko toga da li je veći stepen bogatog 
čovjeka koji je zahvalan Allahu (dž.š.) ili stepen "siromašnog 
čovjeka koji je zadovoljan 1 strpljiv". Općenito, siromaštvo je bolje 
od bogatstva, iako je istina da je izvjestan broj Poslanikovih ashaba 
bio bogat. Oni su posjedovali bogatstvo tako da nisu morali moliti 
(prositi) i mogli su da ga troše za Allahovo (dž.š.) zadovoljstvo. Oni 
su ga zakonski stekli (zaradili). Oni nisu uzupirali (nezakonito 
prisvojili) prava drugih. Oni nisu bili šrkti već su potrošili većinu ili 
svo svoje bogatstvo na način određen od Allaha (dž.š.). Uprkos tome 
rečeno je za Abdurrahmana b. Avfa, jednog od najdarežljivijih asha- 
ba da će ući u džennet sa siromašnim i na svojim koljenima. Radi 
toga, u bogatstvu postoji velika opasnost. 

POROCI KOJI SE ODNOSE NA ČAST - VLAST 


Čast - Vlast (Džah) znači osvajanje i dominacija (vladanje) 
nad srcima drugih. To se postiže stvaranjem uvjerenja kod drugih o 
savršenosti pojedinih kvaliteta (kod nekoga) koje ljudi smatraju 
dobrim, kao npr. učenost, pobožnost, porijeklo, ljepota i snaga. Na 
ovaj način one osobe čija je srca neko osvojio su uvijek spremni da 
iskažu poštovanje i da mu dobrovoljno služe. Bogatstvo može 
kupiti robove čije poštovanje i služenje neko može narediti silom. 
Tako su džah i bogatstvo sredstva naređivanja poštovanja i 
služenja od strane drugih, u jednom slučaju nasilno, a u drugom 
dobrovoljno. 


Ljubav prema džahu se može pripisati 1 vezati za dva uzroka. 
Jedan od njih je postizanje materijalne slobode. Čovjek traži džah 
kao razumsku mjeru za sigurnu budućnost. Druga se nalazi u 
čovjekovom Božanskom kvalitetu. Čovjekovo srce teži prema tri 
vrste kvaliteta saglasno sa tri temeljna elementa njegove prirode, 
naime,  Božanski, životinjski 1 divlji. Božanski kvaliteti 
predodređuju nekoga da bude bez suparnika u savršenstvu. Niko ne 
može biti neuporediv u savršenstvu, uprkos tome što želja za tim 
uvijek postoji. Ako je nemoguće da se bude bez premca u 
savršenstvu, slijedeći najbolji pravac je da se bude gospodar drugih. 
Radi toga, želja da se ima moć nad drugima prirodno vlada 
čovjekom. 


Ali srcima ljudi se može vladati samo stvaranjem uvjerenja 
u njima o savršenosti nečijih kvaliteta. Ostvarenje savršenstva ima 

svoje granice. Čovjek uvijek ne dostiže ideale. Otuda onaj koji ima 
prekomjernu ljubav za džahom pada u dvoličnjaštvo, i pokušava da 
prevari ljude da je on veći nego što stvarno jeste. Savršenstvo leži 
u znanju i slobodi. Znanje znači, znanje istine o Allahu (dž.š.), dok 
sloboda znači slobodu od probhtijeva tijela i ljubavi za dunjalukom. 
Neznalica traži moć, ali ne i znanje 1 slobodu. 


Baš kao što je i želja za bogatstvom koja je suštinska za 
ispunjavanje nečijih osnovnih potreba u redu, tako je i želja za 
džahorn koja je potrebna za slijeđenje puta propisanog od Allaha 
(dž.š.). Čovjek može osvojiti srca onih čija im je pomoć potrebna 
na putu ka Allahu (dž.š.). Bogatstvo i džah su poželjni samo kao 
sredstvo a ne kao cilj. Ali ako ih čovjek želi kao cilj, nema štete u 
tome sve dotle dok on ne vara druge u njegovom postizanju. 
Dozvoljeno je da neko želi poziciju za koju je kvalifikovan 
(sposoban). Dozvoljeno nam je da ne objavljujemo svoje greške da 
bi izbjegli gubljenje poštovanja od strane drugih. Ali nam je 
zabranjeno da stvaramo utisak kod drugih da posjedujemo kvalitete 
koje stvarno ne posjedujemo. 


Ljubav za džahom (vlašću - čašću i moći) pokazuje 
moralnu i duhovnu smrt. Radi toga je neophodno izliječiti se od nje. 
Postoje dva načina na koje se ona može liječiti: 


(1) Čovjek mora steći čvrsto vjerovanje da džah nije 
trajan (vječan). On završava sa smrću. Ovo će pomoći 
samo dalekovidnim ljudima. Većina ljudi misli samo 
na sadašnjost ili na bližu budućnost. Oni moraju da 
znaju da posjedovanje džaha izaziva zavist i da će za 
kratko vrijeme stvoriti neprijatelje. 

(2) Praktičan put je da čovjek učini tako da ljudi izgube 
respekt prema njemu. Ovo, međutim, ne treba uraditi 
činjenjem grijeha. 

Čovjek mora istražiti uzroke koji ga čine zadovoljnim kad je 

pohvaljen (hvaljen) i otkloniti ih: 

(1) Pohvale su ili lažne ili istinite. Ako su istinite odnose 
se ili na kvalitete savršenstva u znanju i pobožnosti 
ili na nečija svjetovna dobra. Mudar čovjek neće 
osjećati zadovoljstvo slušajući pohvale za svoja 
ovosvjetska dobra, jer ona nisu trajna niti odražavaju 
bilo kakvu njegovu vrlinu. Što se tiče kvaliteta znanja 
i pobožnosti, njihovog posjedovanja, a ne druge 
pohvale u vezi sa njima, to mu mora davati 
zadovoljstvo. Stoga, mora biti pun zahvalnosti Allahu 
(dž.š.) za njihovo posjedovanje, jer uvijek postoji 
vjerovatnoća od mnogih neprijatelja koji = se 
pretvaraju da se dive. 

(2) Pohvale uvećavaju ugled, pa znaj, da je Allah (dž.š.) 
jedini koji je moćan da izliječi i sačuva čovjeka od 
njegove ljubavi za pohvalama. 


Na najnižem stepenu ljubavi i robovanja je čovjek, 
zadovoljan kada ga hvale, a povrijeđen kada ga kritikuju. On mrzi i 
postaje osjetljiv (osvetoljubiv) prema osobi koja loše govori o njemu. 
Na najvećem stepenu pobjede nad ovim porocima je čovjek vjernik 
koji ne samo da postaje ravnodušan na bolove 1 zadovoljstva, već je 
povrijeđen kada ga hvale, a zadovoljan kada ga kritikuju. Ovo je 
stepen savršenstva, i on se ne može dostići bez vrlo intenzivnog i 
ustrajnog nastojanja (terbijeta - odgoja). 

RIJA' - LICEMJERJE - (DVOLIČNOST) 


Rija' (licemjerje) se ispoljava u nastojanju da se pridobiju 
ljudi djelima pobožnosti. Ljubav 1 vlast nad srcima ljudi (džah) je 
korjen čitavog rija'a. Ako, međutim, džah dođe bez da ga neka osoba 
želi 1 traži, onda nema štete u tome. Poslanik i prve Halife su ga 
imali. (Allah dž.š. im je dao i čast i moć 1 vlast). 


Licemjerje može pokazati svoje postojanje (lice) na 
nebrojene načine, kao na mršavom slabom i zapuštenom tijelu, 
nemarnom  oblačenju, vještom i pobožnom govoru, dugim 
molitvama, razmetanjem i pokazivanjem milostinje i poniznom 
ponašanju. Sve vrste licemjerja u ibadetu su predmeti Allahove 
(dž.š.) srdžbe. 


Postoje dvije vrste licemjerja: javno i tajno. Javno licemjerje 
je očigledan uzrok nekog djela. Ono je javno radi toga što se zna za 
licemjera 1 što to drugi lahko mogu da razumiju. Tajno licemjerje 
nije samo po sebi uzrok djelovanja, iako je djelovanje koje je 
naizgled urađeno radi samoga sebe često inspirisano ovim tajnim 
licemjerjem. U nekim slučajevima tajno licemjerje nije javni uzrok 
djelovanju, niti djelovanje čini lakšim, već je sakriveno u srcu. Ako 
ono nema uticaja na djelovanje, teško ga je otkriti u nedostatku ovih 
simptoma. Najjasniji simptom ovoga je vrsta zadovoljstva i saznanja 
da ljudi znaju za nečiji ibadet. Još skrivenije licemjerje je ono u 
kojem nema želje za saznanjem da ljudi znaju za njegov ibadet, niti 
za bilo kakvo zadovoljstvo u objavljivanju njegovog ibadeta ali, 
ipak on se osjeća ugodno kada ga ljudi prvog pozdravljaju, ili su pri- 

jateljski raspoloženi prema njemu, ili mu čine ustupke u odnosu sa 
njim, zatim osjeća lagani bol ako se tako ne postupa prema njemu. 
To pokazuje da ibadeti nisu bili potpuno iskreni, nego je iza njih 
postojalo suptilno (jedva primjetno) tajno licemjerje. 


Vrste i podjele tajnog licemjerja su nebrojene. Sve dok neko 
nalazi razlike između čovjeka i životinja u pogledu njihovog znanja 
o nečijem ibadetu, tu ostaju primjese tajnog licemjerja u iskrenosti 
nečijeg djelovanja. Ako je neko iskren u svom djelovanju, on se 
bavi znanjem radi samog Allaha (dž.š.). 


Lijekovi za licemjerje su oskudni i neukusni, a njegovo 
liječenje je teško, ali je licemjerje smrtonosno oboljenje i mora se 
liječiti. Glavni uzrok licemjerja je ljubav za džahom (čašću) koja 
ima tri oblika: 


(a) imati ljubav za zadovoljstvom od pohvala, 

(b) imati bol od kritika, i 

(c) pohlepa, lakomost 1 želja da se posjeduju stvari koje 
pripadaju drugima. 


Pohlepa za stvarima koje pripadaju drugima se može liječiti 
postizanjem dubokog uvjerenja da je stvarni davalac stvari Allah 
(dž.š.) 1 da pohlepa vodi poniženju i vrlo čestim bolovima na ovom 
svijetu, i neprestanim na budućem. Znanje o opasnostima 1 štetama 
licemjerja je jedini način da se ono izliječi. Postoje isto tako i 
praktični lijekovi. 


Čovjek mora učiniti pravilom da ibadete obavlja u tajnosti, 
izuzev kada prisustvuje skupnim molitvama. lako ne možemo 
potpuno kontrolisati ulazak štetnih ideja u naša srca, moramo učiti 
da mrzimo takve ideje, i da ih sasječemo u korijenu. 


KA ti o dušo smirena, vrati se 
Gospodaru svome zadovoljna, 
ai On tobom zadovoljan, 

pa uđi među robove Moje, 
i uđi u džennet Moj!; 
(Sure Fedžr, 27,28,29 1 30. ajet) 


4...1 duše i Onoga koji je stvori pa joj put dobra 
i put zla shvatljivim učini. 
(Sure Sems, 7 1 8.) 


£...zato ne korite mene, već sami sebe...) 
(Sure Ibrahim, 22. ajet /dio/) 

OSVRT" 


Risala od Imami Gazalije koja je pred nama, vrlo je 
značajna za sve muslimane vjernike, ona nam pokazuje i ukazuje 
poroke naše duše-nefsa. Muslim-vjernik dužan je da to znanstveno 
sazna a onda putem ibadeta da ojača svoj iman da bi se izborili za 
lijepo ponašanje, ponašanje koje odgovara čovjeku vjerniku. Jedno 
bez drugoga nema vrijednosti. 


Za one koji žele da stupe-uniđu u duhovni svijet, koji se 
bave tarikatom trebaju da znaju da nikakva duhovna dostignuća 
neće imati dok svoju dušu-nefs ne upokore i ne dovedu na stepen 
mutmeinne. Duša-nefs ima četiri stepena-mekama koji se moraju 
proći tj. kroz koje će proći. Znanstveno ih samo znati i o njima 
govorom raspravljati bez primjene 1 ostvarenja je prevara samog 
sebe. Tako se znanstveno (ilmen) može i o drugim mekamima 
govoriti i raspravljati a da dotični nema nikakvog duhovnog 
napretka ni dostignuća. Oni koji znanstveno ovo znaju, oni često 
vide druge u ovim porocima mada i sami u to upadaju, često 
čujemo napade i prigovore jednih na druge sa teškim optužbama i 
klevetama. 


=" Autor OSVRTA je Šejh Zakir Bektić, Hadimu - Tarika, Sarajevo 

Čovjek vjernik sa ovim uputama vjerske etike dužan je da 
sebe upozna 1 spozna, da sve ono što je suprotno od vjerske etike 
otkloni iz sebe. Ostavi druge posmatraj sebe a ono što loše vidiš 
kod drugoga, pogledaj ima li to isto kod tebe. Muhammed a.s. 
kaže: "Došao sam da oplemenim (upotpunim, usavršim) plemenite 
ćudi." Neki kažu da je to odgoj, ponašanje čovjeka u sferi njegova 
života 1 rada. Neki to nazivaju "Ahlaki hamidom", hvaljenim ili 
pohvaljenim ponašanjem, 1 još nizom drugih naziva, imena. Sufije 
sam tasavvuf nazivaju Ahlaki hamidom, pa onoga ko je savršeno 
upotpunio Ahlaki hamidu nazivaju mutesavifom tj. čovjekom koji 
se bavi tasavvufom, čovjek koji je spoznao. Kako onda da čovjek 
razumi pojavu u kojoj je čovjek znan a slabog ponašanja. 


Pitao sam jedne prilike profesora ahlaka za ovu pojavu, pa 
mi je on to ovako odgovorio: "Moji učenici u većini, ahlak znaju za 
pet (5), ali u praktičnom ponašanju bi ih ocijenio sa slabom ocje- 
nom. Pitao sam dalje; a kako to da savladaju da i u praktičnom 
životu 1 radu bude ocjena pet. On mi je odgovorio: Moraju naći 
čovjeka koji se ponaša po njihovom znanju pa da to i praktično 
vide, slično učeniku zanatliji koji poslije teorije mora savladati i 
praktični dio da bi dobio diplomu i naziv majstora. Rekao sam mu 
pa to je veliki problem sa našom edukacijom i suprotan je sunnetu 
Allahovog poslanika. Da, rekao je, mi nešto radimo i praktično ali 
je to nedovoljno osim toga mi nemamo ni dovoljno vremena a ni 
prostora da to izvedemo, svodi se sve da se kaže 1 nauči, a dalje 
ostaje onako kako smo kazali." 


Mi često govorimo da je naš poslanik Muhammed a.s. pa i 
njegovi ashabi naši uzori, ali to što govorimo nalazi se u knjigama 
i pričama, problem je naći čovjeka koji to nosi u svom srcu i svojoj 
duši 1 koji to praktično pokazuje da bi mi teoretičari mogli vidjeti. 
Neki kažu da je ta neusklađenost, pomanjkanje imana - vjere, ali 
nam ne govore šta je to iman, pa iako nešto o tome govore, opet je 
to samo govor, riječi, a djela, gdje su djela i potvrda koju mora 
neko potvrditi. Islamska etika kroz praksu djelovanja jednog 
muslimana pokazuje njegov iman tj. pokazuje da je dotični svoju 

dušu-nefs upokorio onako kako je naredio njen Stvoritelj i Njegov 
poslanik, a iza toga dolazi "Ikan" i "Ihsan", da li je to ono što 
želimo? 

